CELEX: 52019PC0132
Language: mt
Date: 2019-03-12
Title: Proposta għal REGOLAMENT TAL-KUNSILL dwar l-allokazzjoni tal-opportunitajiet tas-sajd skont il-Protokoll tal-Ftehim ta’ Sħubija dwar is-Sajd Sostenibbli bejn l-Unjoni Ewropea u r-Repubblika tal-Gambja

IL-KUMMISSJONI EWROPEA
            Brussell, 12.3.2019
            COM(2019) 132 final
            2019/0074(NLE)
            Proposta għal
            REGOLAMENT TAL-KUNSILL
            dwar l-allokazzjoni tal-opportunitajiet tas-sajd skont il-Protokoll tal-Ftehim ta’ Sħubija dwar is-Sajd Sostenibbli bejn l-Unjoni Ewropea u r-Repubblika tal-Gambja
            
               
         
         
            
               MEMORANDUM TA’ SPJEGAZZJONI
            
            
               1.KUNTEST TAL-PROPOSTA
            
            
               •Raġunijiet u għanijiet tal-proposta
            
            
               Abbażi tad-Direttivi tan-negozjati rilevanti, il-Kummissjoni nnegozjat mal-Gvern tal-Gambja bil-ħsieb li tikkonkludi Ftehim ġdid ta’ Sħubija dwar is-Sajd Sostenibbli bejn l-Unjoni Ewropea u r-Repubblika tal-Gambja. Wara dawn in-negozjati, fid-19 ta’ Ottubru 2018 ġew inizjalati Ftehim u Protokoll ta’ Implimentazzjoni ġodda. Il-Ftehim il-ġdid iħassar il-Ftehim eżistenti u joħodlu postu, u jkopri perjodu ta’ sitt snin mid-data tal-applikazzjoni provviżorja tiegħu, li jiġġedded b’mod taċitu.Il-Protokoll il-ġdid ikopri perjodu ta’ sitt snin mid-data tal-applikazzjoni provviżorja stabbilita fl-Artikolu 13, jiġifieri mid-data meta l-Partijiet jiffirmawh.  
            
            
               L-għan ewlieni tal-Ftehim il-ġdid huwa li jipprovdi qafas aġġornat li jqis il-prijoritajiet tal-Politika Komuni tas-Sajd riveduta u tad-dimensjoni esterna tagħha ħalli tinħoloq sħubija strateġika bejn l-Unjoni Ewropea u r-Repubblika tal-Gambja fil-qasam tas-sajd.
            
            
               Il-Protokoll għandu l-għan li lill-bastimenti tal-Unjoni Ewropea jagħtihom opportunitajiet tas-sajd fl-ilmijiet tal-Gambja, filwaqt li jqis il-valutazzjonijiet xjentifiċi disponibbli, b’mod partikulari dawk tal-Kumitat tas-Sajd għall-Atlantiku Ċentrali tal-Lvant (is-CECAF), u skont l-aqwa parir xjentifiku disponibbli u r-rakkomandazzjonijiet tal-Kummissjoni Internazzjonali għall-Konservazzjoni tat-Tonn tal-Atlantiku (l-ICCAT), fil-limiti taż-żejjed disponibbli. Fost l-oħrajn, il-Kummissjoni sejset il-pożizzjoni tagħha fuq ir-riżultati ta’ valutazzjoni li għamlu esperti esterni u li tħares lejn il-ġejjieni dwar jekk għandhomx jiġu konklużi Ftehim u Protokoll ġodda. L-għan huwa wkoll li tissaħħaħ il-kooperazzjoni bejn l-Unjoni Ewropea u r-Repubblika tal-Gambja ħalli jiġu promossi politika tas-sajd sostenibbli u użu responsabbli tar-riżorsi tas-sajd fiż-żona tas-sajd tal-Gambja, fl-interess taż-żewġ partijiet.
            
            
               Il-Protokoll jipprevedi opportunitajiet tas-sajd fil-kategoriji li ġejjin:
            
            
               -
                     28 bastiment tas-sajd għat-tonn bit-tartaruni;
            
            
               -
                     10 bastimenti tas-sajd bil-qasab u x-xlief;
            
            
               -
                     tliet bastimenti tat-tkarkir (li jintużaw għas-sajd għall-merluzz l-iswed, li huwa speċi ta’ ħut tal-qiegħ tal-baħar fond).
            
            
               Dawn l-opportunitajiet tas-sajd għandhom jitqassmu fost l-Istati Membri. 
            
            
               2.BAŻI ĠURIDIKA, SUSSIDJARJETÀ U PROPORZJONALITÀ
            
            
               •Bażi ġuridika
            
            
               Il-bażi ġuridika magħżula hija t-Trattat dwar il-Funzjonament tal-Unjoni Ewropea, li l-Artikolu 43(3) tiegħu jistabbilixxi li l-Kunsill, fuq proposta tal-Kummissjoni, għandu jadotta l-miżuri dwar l-allokazzjoni tal-opportunitajiet tas-sajd. 
            
            
               •Sussidjarjetà (għall-kompetenza mhux esklużiva) 
            
            
               Il-qasam ta’ politika jidħol fil-kompetenza esklużiva tal-Unjoni Ewropea.
            
            
               3.IMPLIKAZZJONIJIET BAĠITARJI
            
            
               L-abbozz tar-Regolament ma għandu l-ebda impatt fuq il-baġit tal-Unjoni.
            
            
         
         
            
               4.ELEMENTI OĦRA
            
            
               •Pjanijiet ta’ implimentazzjoni u arranġamenti dwar il-monitoraġġ, l-evalwazzjoni u r-rappurtar
            
            
               Din il-proċedura qed tinbeda b’mod parallel mal-proċeduri marbutin mad-Deċiżjoni tal-Kunsill dwar l-iffirmar, f’isem l-Unjoni, tal-Ftehim ta’ Sħubija dwar is-Sajd Sostenibbli bejn l-Unjoni Ewropea u r-Repubblika tal-Gambja, kif ukoll ma’ dawk marbutin mad-Deċiżjoni tal-Kunsill dwar il-konklużjoni tiegħu. Dan ir-Regolament irid jibda japplika ladarba jkunu jistgħu jibdew isiru l-attivitajiet tas-sajd skont il-Ftehim, jiġifieri mid-data tal-applikazzjoni tal-Protokoll ta’ Implimentazzjoni tal-Ftehim.
            
            
               2019/0074 (NLE)
            
            
               Proposta għal
            
            
               REGOLAMENT TAL-KUNSILL
            
            
               dwar l-allokazzjoni tal-opportunitajiet tas-sajd skont il-Protokoll tal-Ftehim ta’ Sħubija dwar is-Sajd Sostenibbli bejn l-Unjoni Ewropea u r-Repubblika tal-Gambja
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b’mod partikulari l-Artikolu 43(3) tiegħu,
            
            
            
               Wara li kkunsidra l-proposta tal-Kummissjoni Ewropea,
            
            
               Billi:
            
            
               (1)
                     Il-Kummissjoni nnegozjat Ftehim ġdid ta’ Sħubija dwar is-Sajd Sostenibbli bejn l-Unjoni Ewropea u r-Repubblika tal-Gambja (minn hawn ’il quddiem imsejjaħ “il-Ftehim ta’ Sħubija”) f’isem l-Unjoni Ewropea, kif ukoll Protokoll ġdid ta’ Implimentazzjoni tal-Ftehim ta’ Sħubija (minn hawn ’il quddiem imsejjaħ “il-Protokoll”). 
            
            
               (2)
                     Il-Ftehim ta’ Sħubija u l-Protokoll ġew inizjalati fi tmiem dawn in-negozjati, fid-19 ta’ Ottubru 2018.
            
            
               (3)
                     Il-Ftehim ta’ Sħubija jħassar il-Ftehim ta’ qabel li kien ġie konkluż bejn il-Komunità Ekonomika Ewropea u l-Gvern tar-Repubblika tal-Gambja fuq sajd ’il barra mill-Gambja, li kien daħal fis-seħħ fit-2 ta’ Ġunju 1987.
            
            
               (4)Il-Ftehim il-ġdid ta’ Sħubija u l-Protokoll ġew iffirmati fil-… [daħħal id-data meta ġew iffirmati] skont id-Deċiżjoni tal-Kunsill 2018/…/UE
                  1
               .
            
            
               (5)Il-Protokoll ikopri perjodu ta’ sitt snin mid-data tal-applikazzjoni tiegħu.
            
            
               (6)Jenħtieġ li l-opportunitajiet tas-sajd previsti fil-Protokoll jiġu allokati fost l-Istati Membri għall-perjodu kollu tal-applikazzjoni tal-Protokoll.
            
            
               (7)Il-Protokoll se jibda japplika b’mod provviżorju mid-data tal-iffirmar tiegħu sabiex ikun żgurat li l-attivitajiet tas-sajd tal-bastimenti tal-Unjoni jinbdew malajr. Għalhekk jenħtieġ li dan ir-Regolament jibda japplika mill-istess data,
            
            
         
         
            
               ADOTTA DAN IR-REGOLAMENT:
            
            
               Artikolu 1
            
            
               L-opportunitajiet tas-sajd stabbiliti skont il-Protokoll ta’ Implimentazzjoni tal-Ftehim ta’ Sħubija dwar is-Sajd bejn l-Unjoni Ewropea u r-Repubblika tal-Gambja (minn hawn ’il quddiem imsejjaħ “il-Protokoll”) għandhom jitqassmu fost l-Istati Membri kif ġej:
            
            
               (a)il-bastimenti tas-sajd għat-tonn bit-tartaruni: 
            
            
                     
                        Spanja
                     
                  
                  
                     
                        16-il bastiment
                     
                  
               
                     
                        Franza
                     
                  
                  
                     
                        12-il bastiment
                     
                  
               
               (b)il-bastimenti tas-sajd bil-qasab u x-xlief: 
            
            
                     
                        Spanja
                     
                  
                  
                     
                        tmien bastimenti
                     
                  
               
                     
                        Franza
                     
                  
                  
                     
                        żewġ bastimenti
                     
                  
               
               (c)il-bastimenti tat-tkarkir li jintużaw għas-sajd għall-ħut tal-qiegħ tal-baħar fond: 
            
            
                     
                        Stat Membru
                     
                  
                  
                     
                        Għadd massimu ta’ bastimenti tat-tkarkir li jintużaw għas-sajd għall-ħut tal-qiegħ tal-baħar fond li jkunu qed jaħdmu fi kwalunkwe mument
                     
                  
                  
                     
                        Għadd ta’ awtorizzazzjonijiet tas-sajd ta’ kull tliet xhur fis-sena
                           2
                        
                     
                  
                  
                     
                        Tunnellati tal-ispeċijiet fil-mira kif iddefinit fl-Appendiċi 2b tal-Anness tal-Protokoll
                     
                  
               
                     
                        Spanja
                     
                  
                  
                     
                        3
                     
                  
                  
                     
                        10
                     
                  
                  
                     
                        625
                     
                  
               
                     
                        Il-Greċja
                     
                  
                  
                     
                  
                  
                     
                        2 (f’żewġ perjodi ta’ tliet xhur differenti)
                     
                  
                  
                     
                        125
                     
                  
               
               Artikolu 2
            
            
               Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               Huwa għandu jibda japplika mid-data tal-applikazzjoni tal-Protokoll.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
         
         
            
                  
                     (1)
                  
                        ĠU L ..., ..., p. .
               
               
                  
                     (2)
                  
                        L-Istati Membri kkonċernati għandhom jikkooperaw mal-Kummissjoni sabiex jikkoordinaw l-użu tal-awtorizzazzjonijiet tas-sajd ta’ kull tliet xhur.